Duolingo kaj Amikumu estas multe pli signifaj por la evoluo de Esperantujo ol dekoj da paĝoj de filozofiumado en strategiaj laborplanoj, skribas Dennis Keefe. Li opinias, ke la sukcesoj de la projektoj povas utili por eĉ pli vaste diskonigi Esperanton al reta publiko.
#000001
Mi pensas, ke la esperantistoj kiuj donacis iom da mono lastjare al la projekto Amikumu povas fieri pri sia investo en la estontecon de Esperantujo. La projekto Amikumu, laŭ strategia vidpunkto, estas elstare bona ilo por kunigi lokajn kaj vojaĝantajn esperantistojn tra la tuta mondo.
#000002
Sed nun pli da bonaj trafaj atingoj de Amikumu survojas, ĉar baldaŭ aperos grava, signifoplena dua etapo en la disvolviĝo de tiu aplikaĵo por saĝtelefonoj, kaj estas ĝuste tiu dua etapo kiu starigos eĉ multe pli fortikan strategian bazon kiu, nerekte sed abunde, helpos al esperantistoj de ĉiaj verdaj pensokampoj. Atingo pri kies boneco ĉiaj esperantistoj finfine espereble interkonsentos: Amikumu kapablas helpi ĉiujn porulojn, kontraŭulojn kaj kio-okazis-ulojn, samtempe kaj nediskriminacie. Amikumu estas preskaŭ tiel bongusta kiel la Lingvo mem.
#000004
Kio estas tiu dua etapo kaj la strategia sekvo? Tio estos la lanĉo de la apo en aliaj lingvoj, por diverslingvaj lingvolernantoj. Ekzemple, en la kataluna aŭ la irlanda aŭ la bulgara aŭ la latina aŭ la urdua aŭ la keĉua aŭ la lingala, ktp.
#000005
Mi ne scias ĝuste kiuj lingvoj aperos nek en kiu vicordo, sed ĉiu aldonata lingvo kreos, speciale se la lingvo estas relative neofta, espereble grandan entuziasmon kaj dankemon en la mensoj de la uzantoj de unu lingvokomunumo post la alia. Mi ĵus vidis hieraŭ unu ekzemplon de tio: homo kiu parolas la jidan lingvon. Vidu mem.
#000006
Kaj konsideru, ke tiuj nombroj reprezentas nur unu retan instruiston; en kelkaj lingvoj estas dekoj da kursgvidantoj kiuj instruas la saman lingvon, kaj ĉiuj havas siajn aldonajn lernantojn! Estas antaŭvideble, ke multe da lingvoinstruistoj povas rekomendi Amikumu por ke iliaj lernantoj povu pli multe praktiki la lernatan lingvon.
#000014
Ne nur tio. Valoras ne nur la celgrupo de lingvoinstruistoj; ankaŭ tre fruktodonas tri aliaj strategiaj grupoj, kiujn mi provizore nomos lingvaj komentariistoj (ekzemple, Paul de Langfocus), lingvaj lernokonsilistoj (ekzemple, Benny Lewis) kaj poliglotoj (ekzemple tiu de “Teen Speaks over 20 Languages”). Kelkaj el tiaj jutubistoj atingis pli ol 5 milionojn da vidoj, kaj eĉ ekzistas malgranda grupo de jutubaj popularuloj kiuj preterpasis 10 milionojn.
#000015
Mi kredas, ke baldaŭ tiuj lingvokomentariistoj, kiuj abundas sur la Interreto, povas ekpreni la novajn lingvojn lanĉitajn kaj lanĉotajn de Amikumu (kataluna, islanda, korea, ktp.), kaj ne dekmiloj (kiel nun ofte estas la kazo en Esperantujo), sed centmiloj, kaj eĉ milionoj da homoj ekaŭdos pri la bona laboro de la esperantistoj Chuck Smith, Richard Delamore, kaj la Amikumu-teamo.
#000016
Jen nia plej bona ekzemplo de tio, kio estas parto de la puzlo de vera strategio kaj Esperanto. Duolingo kaj Amikumu apartenas al projektoj kiuj estas multe pli ol 30-paĝa dokumento pri filozofio de strategio. Kaj per tio, mi tute ne volas subtaksi la valoron de la Strategia Laborplano de Mark Fettes; tiuj aliro kaj analizo pri strategio estas brilegaj (eble la plej elegante verkita analizo en la historio de Esperantujo), sed ili ne kongruas kun nuntempa, moderna penso pri praktikaj kaj realigeblaj strategiaj planoj.
#000017
Kial oni ne lernas Esperanton?
#000021
Kiel projektoj – PER – esperanto: ĉiujn laŭdojn indajn.
Kiel projektoj – POR – esperanto: ...ĉu?
#000023
Mi konsentas kaj gxojas pri cxiuj pasxoj kiu alportas la lingvon Esperanto antauen. Sed mi ankau plendas se io malbonigxas. Ekzemple se oni en Lernu.net ne plu povas sercxi aligxintojn en iu ajn urbo. Tion estas granda malantaupasxo lau mi, cxar la ebleco estis tre utila !
#000025
Mi gxojas se iu projekto sukcesas, sed mi ankau cxagrenas, se iu bona afero subite kaj evidente sen kauzo, ne plu funkcias. Ekzemple se oni cxe ”lernu.net” subite ne plu povas ordigi respektive montrigi la aligxintoj en iu ajn urbo au lando. Cxi tiu ebleco estis tre helpema, cxar oni per tio povis atinigi komencantoj en iu urbo kiu oni vizitas au kie iu kongreso respektive arangxo okazis. La nuna sistemo estas granda repasxo !
#000026
Mi respondas al la komentoj de Chuck, Paŭĉjo kaj Bernardo, sed miaj komentoj eble interesos ankaŭ al malgranda subgrupo de legantoj de Liberafolio, kiuj interesiĝas pri pli da debato pri Strategio kaj la Esperanto-Movadoj.
#000028
Chuck: Dankon pro viaj klerigaj vortoj pri la kunlaborado de UEA kaj de Pasporta Servo. La parto de UEA nomata Komitato, tamen, ne multe priparolis Amikumu en sia publika retdiskutejo. Mi trovis nur du tiajn komentojn, el centoj, en la lastaj 12 monatoj. Tio gravas iom, ĉar se la Komitatanoj mem ne priparolas strategion, estas malfacile motivi la ĝeneralan membraron, ene de la strukturo de UEA, subteni ĝin.
#000029
Paŭĉjo: Mi pensas, ke mi komprenas vin iomete. Jes ja estas bona ideo priparoli POR-strategion, kaj PER-strategion. Kompreneble, unue oni devas klare difini kio estas POR kaj PER. Aldone oni devas konkretigi la partojn kaj subpartojn de tiaj strategioj. Kaj finfine indus pensi pri kiamaniere oni povas sukcesigi ĝin. Ĉu 100% POR-Strategio, ĉu 100% PER-Strategio, ĉu iu MIKSO (certe jes)?
#000030
Bernardo: Mi konsentas kun vi. Mi mem, entreprenisto de multaj esperantaj projektoj, kulpas pri tia afero. Mi bone komencas la aferon, lanĉas ĝin, sed poste ne sufiĉe bone priatentas ĝuste la partojn de la projekto kiuj poste daŭre valoras por Esperantujo. Ĉiaokaze, inter la plej bonaj projektoj de Esperantujo estas tiuj kiuj kunlaboras kun ne-esperantaj, sufiĉe daŭripovaj organizoj. Ekzemple, kun DUOLINGO, kun VIKIPEDIO, kun GUGLO, ktp. Tiuj tri organizoj tute ne formanĝas esperantan buĝeton, sed kreas sistemon kiu daŭros kaj en kiujn ni povas enmeti niajn projektojn.
#000031
Ekster la defendado de aŭ teoria aŭ religia principoj, neniuj raciaj pledas por absolutismo diĥotome tia aŭ alia. POR kaj PER, klare difinitaj armas nur kontraŭ pajlohomo. Oni bone konas tiun senton de "etika enjungo" (t.e. "kvankam mi scias, ke mi [ne] devas fari tion, mi tamen sekvos la volon"), kiu rekte tuŝas mian originalan postulon. Dandismoj estas ofte plaĉaj, tial ĉi tiujn ni volas. Sed se oni en si honestaj estas, la tujaj voloj povas nubizi la ĉemanan dilemon. Pro tio, ke mi konstatas mian opinion esti en minoritato inter (almenaŭ burĝ[bohem]aj) espoj, mi stopas ĉi tie.
#000032
Mi finas, nur per etan pensdefion por tiuj vere SERIOZAJ pri la lingva problemo kaj lingvopolitiko: forgesu pri la argumentoj de niaj avoj kaj praavoj. Sorbu, do, el la aktuala mondo faktojn kaj observojn; kovu nenian bovon sakran (eĉ esperanton mem!). Tutcerta mi statas, ke vi trovos el viaj opinioj intelektajn penojn por etike maljungiĝi al viaj voloj.
#000033
Leginte la artikolon de nia estimata amiko Dennis,mi sentas ,ke nia movado disvolvigxas pli kaj pli gxuste dank’al multaj esperantistoj logxantaj en diversaj kontinentoj de nia terglobo,kaj ankaux mi membrigxas en la projekto de Amikumu .Gxi estas tre bona por cxiuj esperantistoj ,kiuj volas kontaktigxi kun siaj proskimaj samlinganoj
#000034
Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn
#000039